CELEX: C2005/093/20
Language: da
Date: 2005-04-16 00:00:00
Title: Sag C-50/05: Anmodning om præjudiciel afgørelse forelagt ved kendelse afsagt den 4. februar 2005 af Korkein Hallinto-oikeus i sagen Maija Terttu Inkeri Nikula

16.4.2005   
            
            
               DA
            
            
               Den Europæiske Unions Tidende
            
            
               C 93/11
            
         Anmodning om præjudiciel afgørelse forelagt ved kendelse afsagt den 4. februar 2005 af Korkein Hallinto-oikeus i sagen Maija Terttu Inkeri Nikula
   (Sag C-50/05)
   (2005/C 93/20)
   Processprog: finsk
   Ved kendelse afsagt den 4. februar 2005, indgået til Domstolens Justitskontor den 8. februar 2005, har Korkein Hallinto-oikeus i sagen Maija Terttu Inkeri Nikula, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
                
            
            
               Skal artikel 33, stk. 1, i Rådets forordning (EØF) nr. 1408/71 (1) af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, fortolkes således, at det ikke er i overensstemmelse med denne bestemmelse, at der foretages fastsættelse af sygeforsikringsbidrag, hvorefter der i den medlemsstat, hvori pensionisten er bosiddende, som grundlag for fastsættelsen af størrelsen af sygeforsikringsbidragene, foruden pensionsindkomsterne fra bopælsstaten, også tages hensyn til pensionsindkomster modtaget fra andre medlemsstater, hvilket ikke desto mindre sker på den betingelse, at sygeforsikringsbidraget ikke overstiger størrelsen af den fra bopælsstaten modtagne pension, i et tilfælde, hvor pensionisten i henhold til forordningens artikel 27 har ret til ydelser ved sygdom og moderskab alene fra institutionen i bopælslandet og påhvilende bopælslandets institution?
            
         
      (1)  EFT 1971 II, s. 366.